CELEX: C2005/143/73
Language: fi
Date: 2005-06-11 00:00:00
Title: Asia T-132/05: Nicola Falcionen 16.3.2005 Euroopan yhteisöjen komissiota vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/38
            
         Nicola Falcionen 16.3.2005 Euroopan yhteisöjen komissiota vastaan nostama kanne
   (Asia T-132/05)
   (2005/C 143/73)
   Oikeudenkäyntikieli: ranska
   Nicola Falcione, kotipaikka Bryssel, on nostanut 16.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asiajajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 24.3.2004 tehdyn päätöksen, jolla palkkaluokaksi, jossa palvelukseen ottaminen tapahtuu, vahvistettiin lopullisesti A5/4
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja nimitettiin 24.3.2004 päivätyllä päätöksellä palkkaluokan A5/4 virkamieheksi. Kantaja riitauttaa kanteessaan häntä koskevan lopullisen palvelukseen ottamisen yhteydessä tehdyn palkkaluokan määrittelyn. Kanteensa tueksi kantaja vetoaa siihen, että henkilöstösääntöjen 31 artiklaa on rikottu ja että on tapahtunut ilmeinen arviointivirhe. Kantaja väittää, että komission olisi myös pitänyt ottaa huomioon hänen asian kannalta merkityksellinen ja yliopistotasoinen työkokemuksensa 16.7.1974 ja 28.2.1982 väliseltä ajalta. Komissio ei ottanut huomioon tätä työkokemusta sillä perusteella, että kantaja sai yliopistosta taloustieteen tutkintotodistuksensa vasta 1.3.1982.